text: Свободната зона - само за животни! • Виж темата - Отглеждане на паяк Brachypelma emilia
  Отглеждане на паяк Brachypelma emilia
  http://forum.zoomania.org/viewtopic.php?f=278&t=20506
  Публикувано на: Чет Юли 17, 2014 8:15 am
  Brachypelma emilia подхожда за начинаещи любители!
  Brachypelma emilia е родом от Мексико. Особеност на този паяк е това, че расте дълго. Женските от този вид живеят повече от 25 години. Тялото на паяка достига 6-7 см, а в размаха на краката до 16 см. Мъжките стават полово зрели на 2-2,5 години, а женските на 3-4 години.
  Този паяк е много разпространен, окраската на възрастните е много красива. Въпреки ярката и контрастна външност този паяк има спокоен характер и може да бъде препоръчан за първи паяк за начинаещи. Той не притежава токсична отрова и хапе много рядко. В повечето случаи, когато нещо го заплашва вчесва дразнещите косъмчета на корема. Ако тези косъмчета попаднат на вашата кожа, измийте се с гореща вода. Тя трябва да неутрализира тяхното действие. В никакъв случай не допускайте попадане на дразнещите косъмчета на лигавиците или очите.
  Доказан факт е, че дразнещите косъмчета на някои видове паяци се използват в газовите балони за самоотбрана.
  В природата паяка копае дълбоки дупки, в които провежда целия ден до настъпване на сумрак. В плен може да се отглежда и на малък слой кокосв субстрат. В плен копаят много рядко.
  За отглеждането на този паяк ще ви трябва терариум хоризонтален тип с размери 30 х 30 х 30 см. А още по-добре ще бъде да го отглеждате в терариум с размери 40 х 40 х 25 см. Тъй като този паяк се отнася към наземните видове, за него е важна площта на дъното, а не на височината.
  На дъното на терариума насипете 7 см кокосов субстрат, и поставете поне едно укритие. Това ще предпази паяка от стреса. В някои случаи паяците отказват храна, ако се държат на открита повърхност.
  Температурата в терараиума трябва да се поддържа в диапазона 25-28 С, а влажността трябва да бъде 70-75%. Тези паяци спокойно понасят и по-ниска влажност, но окраската им не е толкова ярка. В терариума винаги трябва да има чиста вода за пиене. Веднъж на три дни 1/3 от субстрата трябва да се пръска. Желателно е да пръскате областта близо до поилката.
  За хранителен обект използвайте скакалци, щурци, мраморни хлебарки, черешови хлебарки, мадагаскарски хлебарки, зоофобус, брашнен червей, ларви. Понякога на възрастния паяк може да давате малки мишки, но не трябва да се увличате, защото мишките не са тяхна естествена храна. Редувайте хранителните обекти. Оптималния размер на храната е равен на размера на корема на паяка, но има случаи, когато гладния паяк напада и по-голяма плячка.
  Честотата на хранене на младите паяци е на всеки 2-3 дни, а възрастните веднъж в седмицата.
  При чифтосването на този вид има някои проблеми, като: достигайки 4-5 години женските рядко могат да изплетат пашкул, за това трябва да чакате прекалено дълго. Срока на бременност е много дълъг, могат да минат от 4 до 10 месеца след чифтосването до изплитането на пашкула. По-младите паяци не плетат пашкул след чифтосване. В пашкула се намират 500-800 яйца, след 5-6 седмици малките пяаци излизат от него.